Páirc Mhic Asmaint

Is í Staid Mhic Easmuinn, Páirc Mhic Asmaint nó Páirc Mhic Easmainn,nó Casement Park mar a ghlaoitear uirthi as Béarla an príomh-staid spóirt ina imrítear na cluichí Gaelacha i gcathair Bhéal Feirste. Is san áit seo a imríonn na foirne as CLG Chontae Aontroma a gcluichí baile. Tagann ainm na páirce ón réabhlóidí Éireannach Ruairí Mac Easmainn, a crochadh tar éis Éirí Amach na Cásca sa bhliain 1916. Tá cóir suí le 32,000 duine ann.
clé|mion|220x220px
clé|mion|220x220px|An bealach isteach in 1968

 Stair 
clé|mion|Craobhchomórtas Sinsir san Iománaíocht, Ard Mhacha vs Tír Eoghain, 2010|220x220pxOsclaíodh Páirc Mhic Asmaint i mí an Mheithimh sa bhliain 1953, nuair a bhuaigh na Harps ó Ard Mhacha in éadan Naomh Sheáin ó Chontae Aontroma. Sa bhliain chéanna, imríodh an chéad chluiche ceannais peile Uladh sa pháirc. B'é Ard Mhacha a fuair an lámh in uachtar i gcoinne an Chabháin ar an ócáid sin.

Go hiomlán, imríodh ocht cluichí ceannais Uladh i bPáirc Mhic Asmaint. 

Druideadh Páirc Mhic Asmaint i mí an Mheithimh 2013 agus ní raibh baile buan ag an CLG in Aontroim ó shin.

 2020idí 
Bhí an Pháirc díomhaoin agus fágtha ina fhothrach sna 2010idí.

In 2024, tar éis míonna de shiléig agus cur i gcéill na dTóraithe chinn an Lucht Oibre nach gcuirfí maoiniú ar fáil chun Staid Mhic Easmuinn a fhorbairt. Bhí an costas méadaithe go £400 milliún, dar leis na Státrúnaithe Hilary Benn agus Lisa Nandy agus an baol ann, fiú dá gceadófaí an caiteachas nach mbeadh an staid faoi réir in am don chomórtas sacair Euro 2028. I bhfianaise na deighilte is buaine i dTusiceart Éireann, bhí roinnt de lucht leanta sacair ríméadach nach mbeadh Euro 28 á imirt in iarthar ‘náisiúnach’ Bhéal Feirste. B’údar díomá é do mhóramh na ndaoine, daoine a mheas gur dheis amú é.

In 2025, bhí £50 milliún lamháilte ag Rialtas na Breataine le haghaidh athchóiriú ó bhonn Pháirc Mhic Easmainn. Fógraíodh an maoiniú úr san athbhreithniú caiteachais a d'fhoilisgh Seansailéir Státchiste na Breataine Rachel Reeves ar an 11 Meitheamh 2025. Chomh maith leis an maoiniú seo, bhí £43 milliún geallta ag Rialtas na hÉireann, £62.5 milliún ag Feidhmeannas Stormont agus £15 milliún ag CLG féin.

I mí Eanáir 2026,  thug an Feidhmeannas le tuiscint go gcuirfí maoiniú breise ar fáil i gcomhair an togra mar nár mhór an boilsciú a chur san áireamh.  Meastar go gcosnóidh an staid nua £270 milliún faoin am a bheas an dlaoi mhullaigh curtha ar an áit.

Tá súil go mbeidh áit sa staid úrnua do 34,500 duine agus gach saoráid ar fáil ann.

 Tagairtí 

Catagóir:Staideanna CLG i dTuaisceart Éireann
Catagóir:Iomáint
Catagóir:Contae Aontroma